**Кичәлин төр:** **Келлһнә хүвс.**

**Кичәлин күцл:** УДЕ-н эв-арһ олзлад, сурһульчнрин келлһнә хүвсин туск медрл цааранднь гүүдүләд, «Намр» гидг төрәр келлһ өргҗүллһнә көдлмш

күцәлһн. Хальмг Таңһчин номтнрин нердлә таньлдулһн.

**Кичәлин дөңцл:** интерактивн самбр, граф-схем, матриц, карточкс.

Кичәлин йовуд.

1. **Мендлһн.** Сурһульчнрла таньлдлһн.
2. Шал (пол) деер олн зүсн өңгтә хамстхасд кевтнә. Хамтхаснд болһнд неҗәд үгмүд бичәтә. Тер хамтхасдиг күүкд цуглулад, самбрт өңг-өңгәрнь бичцхәнә.

*1 таблиц*

|  |  |  |  |  |
| --- | --- | --- | --- | --- |
| Улан өңг | Шар өңг | Ноһан өңг | Күрң өңг | Оштл өңг  (оранжевый) |
| намр | алтн | мана | арвн | чилв |
| өвсн | шар | эн | хойр | халулна |
| нарн | халун | би | йисн | шарлна |
| салькн | сәәхн | тер | долан | эклв |
| зун | серүн | бидн | зун | үләнә |
| хамтхасн | харңһу | чи | арвн негн | унна |
| цаг | улан | тадн | хөрн | кевтнә |
| Бәәлһнә нерн | Чинрлгч нерн | Орч нерн | Тоолгч нерн | Υүлдәгч |

1. **Кичәлин төрлә сурһульчнриг таньлдуллһн**:

Күүкд, эндр бидн намрин тускар күүндвр тогтаһад, келлһнә хүвсин тускар дассн тоотан батлхмн.

1. **Граф-схем тогталһн:**

**Келлһнә хүвс** *2 таблиц*

Бәәлһнә нерн Чинрлгч нерн Тоолгч нерн Орч нерн Υүлдәгч

кен? юн? ямаран? кедү? - яһв?, яһна?, яах?

намр сәәхн тавн би дуртав

өдр серүн арвн хойр эдн болна

**V. Билгин көдлмш.**

Самбрт өггдсн үгмүдәс зәңгс тогтатн. (деформированн зәңгс тогтатн).

|  |  |  |  |  |
| --- | --- | --- | --- | --- |
| Бәәлһнә нерн | Чинрлгч нерн | Орч нерн | Тоолгч нерн | Υүлдәгч |
| намр | алтн | мана | арвн | чилв |
| өвсн | шар | эн | хойр | халулна |
| нарн | халун | би | йисн | шарлна |
| салькн | сәәхн | тер | долан | эклв |
| зун | серүн | бидн | зун | үләнә |
| хамтхасн | харңһу | чи | арвн негн | унна |
| цаг | улан | тадн | хөрн | кевтнә |

Халун зун чилв. Алтн намр эклв. Нарн баһар халулна. Намрт ноһан, өвсн шарлна. Серүн салькн үләнә. Модна ацмудас улан, шар, күрң, цоохр хамтхасд унна. Мана садын ширә деер йисн хамтхасн кевтнә. Намрт долан часла харңһу болна. Эн йир сәәхн цаг.

1. **Эврән күцәх көдлмш.** *3 таблиц*
2. Зәңгст дуту үгмүдинь немҗ бичәд, сүл зәңгиг синтаксическ цуцлт кетн.

Медмҗән угаһар … намр ирв. аһар

Нарн баһар … . бидн

Һаза … цевр болна. халулна

… цевр аһар киилхдән дуртавидн. алтн

Әмтн … хураҗ авна. дулан

Шовуд … һазрур ниснә. эн

… намр дулан болв. дуртавидн

Мадн алтн намрт … . темсән

1. Багш сруһульчнрла хамдан сүл зәңгин зәңг-зүүһин йилһлт кеһәд, сигнальн картачксан өргәд, ямаран келлһнә хүв болҗахинь медүлх зөвтә.
2. Нег-негндән күүкд текстәр сурвр тәвлһн.
3. Эн тогтасн келврән айслулҗ умшад, чееҗәр келҗ өглһн.
4. **Матриц тогталһн:**

Күүкд, ода бидн хамдан эн цуг давтсн тоотан сергәһәд, матриц тогтахм. Тадн мини тәвсн сурврмудиг сәәнәр соңсад, хәрүһинь өгтн.

Келлһнә хүвс. *4 таблиц*

|  |  |  |  |  |
| --- | --- | --- | --- | --- |
| **келлһнә хүвсин**  **тускар**  **келлһнә хүвс** | **ю медүлнә** | **сурврмуд** | **суффиксмуд** | **үлгүр** |
| Бәәлһнә нерн | юм темдглнә | кен?, юн?  кемби?, юмби? | -муд (-мүд),  -нр, -с, -д,  -лһн, -ч. | малмуд  сурһульчнр  бичәч |
| Чинрлгч нерн | юмна темдг болн чинр | ямаран?  кенә?, юуна? | та-тә, -вр, -втр,  -хн, -мг | алтн, сәәхн,  улавр, өндр, намрин |
| Тоолгч нерн | юмна диг-дара, то, нас | кедү? | -гч,-хн, -та(тә), -лн, -ад (-әд) | арвн, һурвад, тавулн, негхн |
| Орч нерн | *ямаран чигн нернә ормд олзлгдна* | кен?, юн?  альк?  ямаран? | -хн | Би, танахн, гер, эн,  имм, тер |
| Үүлдәгч | юмна бәәдл эс гиҗ үүлдвр | яһв?, яһҗ?, яһла? яһна?  яах? | -в, -җ(-ч), -ла  -на (-нә)  -х | орв, орҗ, орла, унна  үләх |

1. **Кичәлин аш һарһлһн.**

* Күүкд, эндр бидн ямаран көдлмш күцәвүдн?

- граф-схем тогталлавидн;

- келлһнә хүвс таблицд бичләвидн;

- деформированн зәңгс чикләд бичләвидн;

- матрицин сул клеткд хәрүһинь бичләвидн;

* Күүкд, граф-схем, матриц, нань чигн УДЕ-н приемс кен гидг номт үүдәсмн?

-Хальмг Таңһчин ачта номт, академик Пүрвә Мучкаевич Эрдниев үүдәсмн.

* Мел чик. Эн күүнә нер тадн медх зөвтәт.
* Дәкәд ямаран хальмг номтнриг тадн меднә?

(Кичгә Төлә, Бадмин Андрей, Дарван Петр…)

1. **Герин даалһвр.**
2. **Темдг тәвлһн.**
3. Хаалһтн цаһан болтха!