Элст балһсна 23-гч дундын школ

***Дорҗин Басңгин намтр.***

***«Мини отг»-түүк.***

Айтан Нина Лиджиевна

(23 школын хальмг келнә болн литературин

багшин дамшлтас)

Элст-2011җ.

**Кичәли төр: Дорҗин Басң – шүлгч, түүкч, орчулач, журналист.**

**Кичәлин күцл:** Дорҗин Басңгин җирһлин болн литературн үүлдврин

хаалһла таньлдуллһн.

**Эрдм – сурһулин күцлмүд:** урн үгин зокъялыг айслулҗ умшлһн, медсн юмна тускар эврәннь ухан - тоолвран медүллһн, шалһлһна медәһән амн үгәр келлһн.

**Сурһмҗин күцлмүд:**  бичәчин үлдәсн зөөр хадһлх уха заагч сурһмҗ өглһн.

**Уха өргҗүллһнә күцлмүд :** олн юмнас һол юм йилһҗ, шүүҗ авч чадлһн, амн үгин келлһ өргҗүллһн.

**Кичәлин дөңцлмүд:** интерактивн самбр, презентац, «Солң» диск, бичәчин үүдәврмүдин һәәхүл.

**Кичәлин йовуд.**

1. Багшин үг.

Дорҗин Басң 1918 җилд Баһ Дөрвд нутга Талтахн әәмгин Тугтн гидг хотна угатя хальмг малчин бүлд төрсмн. Басң эврәннь тохмдан хамгин түрүн болҗ бичдг-умшдг дассмн. Арвн һурв күртлән олн зүсн көдлмшт көдллә. Кесг җилдән эздүдин мал хәрүлҗ йовсмн. «Цаг негәр бәәдго» гиһәд, теегт хүврлһн үүдсмн.

Школд сурhуль сурна. Доладгч класст орснас авн, Басңгин медрл өөдләд, литературин хаалhд орсмн. Дорҗин Басң орс болн украинә бичәчнрин үүдәврмдлә таньлдсмн. Эврә хальмг литературин бичәчнрин үүдәврмдәс зәрминь чееҗәр дасдг бәәсмн (Эрнҗәнә К., Даван Һ., Лееҗнә Ц.). «Улан туг», «Ленинә ачнр» газет бүрдәлhд Дорҗин Басң түрүн нүүртнь йовсмн. Эн газетин халхсд шүлгүд болн келврмүд барлгдад, хальмг теегин умшачнрт күрсмн. Әааранднь җил ирвәс төлҗәд, өргн дамшлтта журналист болв.

1935 җилд Элстд хөн сард Хальмг Таүһчин бичәчнрин негдгч хург болсмн. Тер хургт Дорҗин Басң делегац ахлҗ болҗ орлцад, эврәннь шүлгүдән умшч өгсмн.

1938 җилд Элстин газетин редакцд көдлсмн, билгләнә хаалhд орсмн.

1939 жилд «Мини шүлгүд» гидг түрүн хураңhу hарла. Эн җилд СССР-ин бичәчнрин Ниицәнд орсмн.

1941 җилин түрүн өрәлд «Шүлгүд болн поэмс» гидг хойрдгч дегтрнь hарсмн. Баh наста бичәч Дорҗин Басң Төрскән харсгч дәәнд орлцла. Дәәнә төр бичәчин билглнд бас орман олсмн («Төрскән харс», «Дәәчин эк», «Төвкнлт ирх»). Эн җил «Төрскнә нернд» гидг хураңhунь барас hарсмн.

1943 җилд бичәч цуг хальмг улсин хөв хуваһад, киитн Сиврүр туугтсмн.

1957 җиләс авн сүл өдр күртлән «Хальмг үнн» газетин редакцд даалhврта сеглтр болҗ йовсмн.

Дорҗин Басң – орчулач. «Евгений Онегин», «Күүнә тәвсн хөв» Шолоховин М. дегтрмүд хальмг келнд орчулсмн.

Дорҗин Басң билгләнә hоллгч утхнь – олн келн-улсин иньгллт, шин җирhл угтлhн.

Дорҗин Басң hуч шаху җил урн үгин билгләнә хаалhар йовсн күн. Хөр шаху дегтрин түүрвәч болҗ тоолгдна: «Туурмж»-поэм, «Чик хаалh»-роман, «Эзн», «Мини хотн»-түүкс, «Цагин селгән», «Коммунистнр» нань чигн дегтрмүд.

1969 җилд лу сард Дорҗин Басң сәәни орнд төрсмн.

***Җирһлин болн билгләнә хаалһ***

|  |  |  |
| --- | --- | --- |
| намтр  җил | җирһлин хаалһ | билгләнә хаалһ  (хураңһус) |
| 1918 | Баһ Дөрвд нутгин Көтчнр әәмгин Тугтн хотнд төрсмн |  |
| 1935 | Литературт түрүн ишдклән эклсмн. Хальмг бичәчнрин негдгч хургт орлцсмн. |  |
| 1938 | багшнр белдлhнә ахр курс төгсәсмн |  |
| 1939 | Хальмг бичәчнрин Ниицәнә член | «Мини шүлгүд»-түрүн дегтрнь |
| 1940 |  | «Төрскнә нерд»-дегтр |
| 1941 | Төрскән харсгч Алдр дәәнд орлцсмн | «Шүлгүд болн поэмс»-хураңһу |
| 1943 | КПСС-ин гешүн |  |
| 1959 |  | «Өргн теегин өр дундан» |
| 1961 |  | «Эврә кергин урн»  «Эврә зүркни таалар» |
| 1963 |  | «Чик хаалһ» |
| 1965 |  | «Эзн»-роман |
| 1966 |  | «Мөңк үндсн» |
| 1967 |  | «Мини үйн улс» |
| 1968 |  | «Мини отг» |
| 1969 |  | «Туурмҗ» |
| 1976 |  | «Цагин селгән» |
| 1978 |  | «Төрскндән үлдәгч дун минь» |

1. Кичәлин аш һарһлһн.

Сурһульчнрт Дорҗин Басңгин намтрар сурврмуд тәвәд, шин төр яһҗ медсинь шүүҗ авлһн.

1. Герин даалһвр: Бичәчин намтр медх, реферат бичх.

**Кичәлин төр: Дорҗин Басңгин «Мини отг» гидг түүк.**

Кичәлин күцл: «Мини отг» гидг түүклә сурһульчнриг таньлдуллһн. Түүк умшад,

граф-схем, матриц тогталһн.

(Эн ик төриг багш эврәннь хәләцәр 2-3 әңг хуваҗ чадҗана).

Кичәлин дөңцл: интерактивн самбр, граф-схем, матриц.

Кичәлин йовуд.

1. Герин даалһвр сергәҗ сурлһн:

-бичәчин намтр келҗ өглһн

-багшин сурврмудт хәрү өглһн

-рефератмудан умшлһн.

II. Багшин үг.

«Мини отг» гидг түүкдән бичәч хальмг улсин кезәңк бәәдл-җирhл үзүлҗ. Байн улс нен-негндән үлү үзәд, мейркәд, өшә көөhәд, амнаннь зава hарhдг бәәҗ. Эн тоотыг автор йир сәәнәр һол дүрмүдәр дамҗулад, әмтнә тер цагт яһҗ бәәдгиг үзүлҗ медүлҗәнә.

**«Мини отг» түүк 4 әңгәс тогтна.**

«Теегин цолд» «Зәәсңлә «Бодарин «Хойр нүр»

мейәрклһн» бурхн»

Тугтн әәмгин Микүһә Утнасна Дунд Хурлын хулс хадлһн деер

тускар тускар бурхна туксар болсн ноолдана

тускар

III. Багш әңг болһниг онц-онцднь йилһҗ цәәлһҗ келх зөвтә.

1. **«Теегин цолд»** гидг әңгин туск күүндвр.

Эн әңгд Тугтн әәмгин тускар келгдҗәнә. Тугтн әәмг Багшин –Шенмрин болн Көтчнрин хоорнд бәәнә. Әәмг дөрвн әңгәс тогтсмн: Каакнахн, Саарлахн, Манц-Гелңгәхн, Шоңһрцахн. Эңг болһн хошад-һурвад худгта, худг болһн тавад-зурһад хотнта, эврә хурлта. Тугтн әәмгт арвн җилин туршарт болсн һурвн йовдл олна уханд үлдәд, ода күртл келгднә. Тер йовдлмуд дарук әңгсд келгднә.



1. **«Зәәсңлә мейәрклһн»** гидг әңгин туск күүндвр.

Шоңһрцахна әңгд Бадмин Лееҗн гдг зәәсң бәәҗ. Каакнахна әңг хулхад дассн, сүв-селвгтәһәрн нер һарсн, зөргтәһәрн келн болсн, зәәсңлә мейәркҗ йовдг Микүһә Утнасн гидг күн бәәҗ. Утнасниг Лееҗн бийүрн дуудна. Дуудг учрнь иим:



.

«Дөрвн мөрнәс негнь ялд унх,

Һурвн мөрнь аштнь чамас хәрү авхув»,-Утнасн санна

1. **«Бодарин бурхн»** гидг әңгин туск күүндвр.

Хальмг келтә дархнч орс өвгн Тимошк Җаланд хонхар ирнә. Җала Тимошкас шин зәңг сурна. «Мини зәңг танд таасгдшго»,-гинә Тимошк. Тер бийнь Җала келүлнә:

- Дунд Хурлд нег бурхн уульн алдад бәәнә. Юңгад гихлә, эн бурхн Саарлахн хурла Ик Шар Бурхн бәәҗ. Сарин һалзн һунҗла ялд булагдад, күүнә әәмгин хурлд тусад, нульмсан асхҗ бәәнә гинә.

Тимошк келсн үг үнн бәәҗ. Нег дәкҗ Дунд Хурла әәмгин улс хулхан мөр некҗ йовад, ял некхлә, терүг даадг күн һархш. Тиигхлә хурлднь бәәсн Ик Шар Бурхн гидг бурхинь булаҗ авад йовҗ одсн бәәҗ. Тер учрар Ик Шар Бурхн Дунд хурлд залата.



1. **«Хойр нүр»** гидг әңгин туск күүндвр.

Хулс хадлһна цаг эклв. Каакнахна залус хулсиг экләд хадв. Удл уга шоҗһцахна залус бас хулс хадхар ирв. Хулснас көлтә эдн заагт ноолдан эклнә. Эдниг ноолдулҗахнь – Бадмин Лееҗн. Каакнахна әңгд Мәңкрдгә Ушкан гидг күн бәәнә. Каакнахна Утнасна Бадм гидг күн Ушкан тал өөрдҗ ирәд, «Лееҗниг ша» гинә. Лееҗн зеткр өөрдҗ йовхиг медәд зулна. Тер кевтән Лееҗн әңгин улсан хайчкад, герүрн зулна. Арднь әмтн хош-хошурн тарна.



1. **Цуг дассн әңгсәр матриц тогталһн**. Дассн тоотан девтртән бичҗ авлһн.

***«Мини отг» түүкин аһулһн***

|  |  |  |  |  |
| --- | --- | --- | --- | --- |
| Әңгс  Түү-  кин өвәрц | «Теегин цолд» | «Зәәсңлә  Мейәрклһн» | «Бодарин Бурхн» | «Хойр нүр» |
| Учр-утхнь | Тугтн әәмг 4 әңгәс тогтна: Каакнахн, Манц- Гелңгәхн, Саарлахн, Шоңһр-цахн. Зәәсң Бадмин Лееҗн Зүн һар орҗ нүүхәр седнә. | Бадмин Лееҗнә шарһ мөрнь хулха авна. Хулхач Микүһә Утнасниг харлна. | Саарлахн Хурла Ик Шар Бурхн хулхан бодарт Дунд хурлд залата. | Каакнахн болн Шоңһрцахна залус хулсн деерәс ноолдна. Эдниг ноолдулҗахнь -Бадмин Лееҗн. Каакнахн Лееҗниг алхар седнә. |
| Һол дүрмүд | Зәәсң Бадмин Лееҗн | Бадмин Лееҗн  Микүһә Утнасн  Гольга өвгн | Җалаһа Мууда  Тимошк өвгн | Бадмин Лееҗн  Мәңкрдгә Ушкан |
| Үүлдвр болҗах  орм | Бадмин-Шемнрин хоорнд бәәдг Тугтн әәмг. | Шоңһрцахна һазр | Саарлахна һазр | Шорв һол деер. |
| ашнь | Зәәсң Бадмин Лееҗн эс болх тоолврарн әәмгән хоосрулна. | Зәәсң Бадмин Лееҗн Микүһә Утнаснд мөр унулад тәвнә | Хурлын бурхиг хулхан үкрин ормд хармнллго өгәд, наадкснь килнцәс әәлго авад бәәсн болх-ла, бурхн гиҗ хәәрлдго болҗана | Бадмин Лееҗн  Улсан хайчкад зулна. |